 Ọpụpụ 10  Jehova wee gwa Mozis, sị: Bakwuru Fero, nihi na mụ onwe m ekwewo ka obi ya na obi ndị na-ejere ya ozi kpọchie, ka m wee mee ihe ịrịba ama m ndị a kpọmkwem nihu ya,ka i wee kpọsaa ná ntị nwa gị na nke nwa nwa gị otú m si mesie Ijipt ike nakwa ihe ịrịba ama m mere netiti ha; unu ga-amarakwa na mụ onwe m bụ Jehova.Mozis na Erọn wee bakwuru Fero wee sị ya: Nke a bụ ihe Jehova bụ Chineke ndị Hibru kwuru, Ruo ole mgbe ka ị ga na-ajụ ido onwe gị nokpuru m? Hapụ ndị m ka ha gaa jeere m ozi.Nihi na ọ bụrụ na ị na-ajụ ịhapụ ndị m, lee, m ga-eme ka igurube bịa nókèala gị echi.Ha ga-ekpuchi elu ala, a gaghịkwa enwe ike ịhụ ala anya; ha ga-erichapụ nnọọ ihe fọdụrụ, bụ ihe akụ mmiri ígwé mebifọọrọ unu, ha ga-erichapụ osisi unu ọ bụla nke puru nala.Ha ga-ejupụta nụlọ gị na nụlọ ndị niile na-ejere gị ozi na nụlọ ndị Ijipt niile ruo nókè nke nna gị hà na nna nna gị hà na-ahụtụbeghị malite nụbọchị ha dịwara ndụ nelu ala ruo taa. O wee tụgharịa si nebe Fero nọ pụọ.E mesịa, ndị na-ejere Fero ozi gwara ya, sị: Ruo ole mgbe ka nwoke a ga na-abụrụ anyị ọnyà? Hapụ ndị a ka ha gaa jeere Jehova bụ Chineke ha ozi. Ị matabeghị na Ijipt alawo niyi?Ya mere, a kpọghachiri Mozis na Erọn nebe Fero nọ, o wee sị ha: Gawanụ jeere Jehova bụ Chineke unu ozi. Olee ndị kpọmkwem ga-aga?Mozis wee sị: Anyị na ụmụntakịrị anyị na ndị agadi anyị ga-aga. Anyị na ụmụ anyị ndị ikom na ụmụ anyị ndị inyom, na atụrụ anyị na ehi anyị ga-aga, nihi na anyị nwere ememme anyị ga-emere Jehova.O wee gwa ha, sị: Ya bụrụkwa na Jehova ga-anọnyere unu mgbe m ga-ahapụ unu na ụmụntakịrị unu! Ee e, nezie, unu bu ihe ọjọọ nobi.Ọ gaghị adị otú ahụ! Biko, gaanụ, unu ndị dimkpa, jeere Jehova ozi, nihi na ọ bụ ya bụ ihe unu chọrọ ka e meere unu. E wee chụpụ ha nihu Fero.Jehova wee gwa Mozis, sị: Setịa aka gị nala Ijipt ka igurube bịa, ka ha bịa nala Ijipt wee richapụ ahịhịa ndụ niile nke ala a, ihe ọ bụla akụ mmiri ígwé ahụ mebifọrọ.Ozugbo ahụ, Mozis setịrị mkpara ya nala Ijipt, Jehova wee mee ka ifufe si nebe ọwụwa anyanwụ fee nala ahụ nụbọchị ahụ dum nakwa nabalị ahụ dum. Chi wee bọọ, ifufe si nebe ọwụwa anyanwụ wee bute igurube.Igurube wee malite ifebata nala Ijipt dum wee jupụta nókèala Ijipt dum. Ha nyere oké nsogbu. Tupu ha abịa, e nwetụbeghị igurube bịara otú a ha ji bịa, ọ dịghịkwa mgbe a ga-enwe nke ọ bụla ga-abịa otú a mgbe ha lasịrị.Ha wee kpuchie elu ala ahụ dum, ọchịchịrị wee gbaa nala ahụ; ha wee richapụ ahịhịa ndụ niile dị nala ahụ na mkpụrụ niile dị nosisi bụ ndị akụ mmiri ígwé ahụ na-emebighị; ọ dịghịkwa ihe ọ bụla na-acha akwụkwọ ndụ akwụkwọ ndụ fọdụrụ nelu osisi ma ọ bụ nahịhịa dị nọhịa nala Ijipt dum.Fero wee kpọọ Mozis na Erọn ọsọ ọsọ wee sị: Emehiewo m megide Jehova bụ Chineke unu, megidekwa unu onwe unu.Ugbu a, biko, gbagharanụ m mmehie m naanị otu ugboro a ma rịọsierenụ m Jehova bụ Chineke unu arịrịọ ike ka o wepụrụ m ihe otiti a na-akpata ọnwụ.O wee si nebe Fero nọ pụọ ma rịọsie Jehova arịrịọ ike.Jehova wee mee ka e nwee oké ifufe nke si nebe ọdịda anyanwụ, o wee bupụ igurube ndị ahụ ma buba ha nOké Osimiri Uhie. Ọ dịghịkwa otu igurube a hapụrụ nókèala Ijipt dum.Otú ọ dị, Jehova kwere ka obi Fero kpọchie, ọ hapụghịkwa ụmụ Izrel ka ha laa.Jehova wee sị Mozis: Setịa aka gị chee neluigwe, ka ọchịchịrị wee gbaa nala Ijipt, ka ọchịchịrị ahụ wee ruo ha nahụ.Mozis setịrị aka ya ozugbo chee neluigwe, oké ọchịchịrị wee malite ịgbachi nala Ijipt dum ruo ụbọchị atọ.Ha ahụghị ibe ha anya, ọ dịghịkwa otu nime ha biliri nebe obibi ya ruo ụbọchị atọ; ma ụmụ Izrel niile nwere ìhè nebe obibi ha.E mesịa Fero kpọrọ Mozis wee sị: Gawanụ jeere Jehova ozi. Ma a gaghị ahapụrụ unu atụrụ unu na ehi unu. Ụmụntakịrị unu nwekwara ike iso unu gaa.Ma Mozis sịrị: Gị onwe gị kwa ga-enye anyị ihe anyị ga-eji chụọ àjà nkịtị na àjà nsure ọkụ, ebe ọ bụ na anyị ga-eji ha chụọrọ Jehova bụ Chineke anyị àjà.Anyị ga-achịrịkwa anụ ụlọ anyị gaa. A gaghị ahapụ ọbụna otu akpụkpọ ụkwụ anụ, nihi na ọ bụ site na ha ka anyị ga-ewere ụfọdụ wee fee Jehova bụ Chineke anyị ofufe, anyị onwe anyị amaghịkwa ihe anyị ga-eji fee Jehova ofufe ruo mgbe anyị ruru nebe ahụ.Jehova wee kwe ka obi Fero kpọchie, o kweghịkwa ịhapụ ha ka ha laa.Fero wee sị ya: Si nebe m nọ pụọ! Kpachara anya! Anwala ịhụ ihu m ọzọ, nihi na nụbọchị ị ga-ahụ ihu m, ị ga-anwụ.Mozis wee sị: Ka ọ dị otú i kwuru. Agaghị m anwa ịhụ ihu gị ọzọ. 